cyanic-selkie/wikianc huggingface dataset:
Kristian IV av Danmark-Noreg
Oppvekst
Skolegangen hans starta i 1583 då han fekk Hans Mikkelsen som lærar. Skrivebøkene hans er tatt vare på og gjennom dei kan ein sjå noko av opplæringa tronarvingen fekk. Han fekk undervisning i skjønnskrift, fleire språk; han snakka og skreiv dansk, tysk og latin og kunne gjera seg forstått på fransk, spansk og italiensk. Han fekk og opplæring i andre fag; matematikk, geometri, teikning og bygningskonstruksjon. Vidare fekk han undervisning i musikk og ymse idrettar som ballspel, fekting og dans i tillegg til historie, rettslære og krigskunst.
Åmot/Geithus
Åmot/Geithus er ein tettstad i Modum kommune i Viken. Staden har og ligg ved Drammenselva, fire km sørvest for Vikersund sentrum.
Kristian IV av Danmark-Noreg
Oppvekst
Delar av undervisninga gjekk føre seg i ei lita klasse med Kristian og utvalde born frå adelen. Fredrik II fatta bestemde avgjerder kring utdanninga.
Sophie Monk
Biografi og karriere
Sophie Monk har sidan etablert seg i Hollywood, sjølv om dei fleste av rollene hennar har vore forholdsvis små. I februar 2006 spelte ho den første rolla si i ein spelefilm, som ei flørtande og forførande jente i komedien Date Movie. I juni 2006 var ho aktuell med filmen Click, ei forteljing om ein universell fjernkontroll. Monk spelte ei lita rolle i denne filmen som Stacey, ein sekretær som er ein flørtande bimbo.
Kristian IV av Danmark-Noreg
Politikk
Økonomisk førte Kristian ein merkantilistisk politikk meir gunstig for Danmark enn Noreg. Ved å setje grenser for marknaden med høge tollmurar batt han nordmennene til dyrt dansk korn i staden for billig baltisk, samstundes som danskane kunne kjøpe norsk metall (blant anna kopar) til ein lågare pris. På denne tida delte han ut handelsmonopol til kjøpstader. Han oppretta det islandske, det grønlandske og det danske ostindiakompaniet og i 1616 tok han over kolonien Trankebar i India. Kongen hadde ambisjonar om å gjere Danmark-Noreg til Nord-Europas sterkaste makt politisk, økonomisk og militært. Like fullt hadde han store problem med å halde fast den danske leiarstillinga i Norden etter at Sverige hadde starta ein ekspansiv politikk. Den dansk-norske flåten blei kraftig rusta opp og i hovudsak med norsk mannskap, men hæren var ikkje jambyrdig med den svenske bondehæren og måtte i staden basere seg på dyre tyske leiesoldatar i stor mengde. Kalmarkrigen i 1611–1613, som frå dansk side i stor grad blei ført med leigetroppar, førte ikkje til noko resultat.
I 1619 sendte kongen Jens Munk av stad med fregatten «Enhjørningen» og jakta «Lamprenen» for å finne sjøvegen til India og Kina nord for Canada. Før avreisa tala kongen sjølv under ei gudsteneste i Holmens kirke til dei 64 mennene som skulle reise. Ekspedisjonen var ein del av planane om å kunne ta kontroll over de arktiske sunda både i nordaust og nordvest og på dette viset sikra seg tilgang til rikdommane i India og Kina.
Trass motstand frå Riksrådet førte han i 1625 Danmark inn i den tyske religionskrigen, Trettiårskrigen, ei handling som enda med fiasko og ei periode med okkupasjon og plyndring av Jylland.
Under Torstenson-krigen i 1643 rykte troppane til den svenske generalen Lennart Torstenson opp gjennom Jylland, som nå for andre gong på tjue år blei okkupert. Under slaget på Kolberger Heide i 1644 skadde den 67 år gamle Christian synet på det eine auge då ei svensk kule trefte ein kanon på det danske flaggskipet «Trefoldigheden».
Krigen enda med eit nederlag og i fredsslutninga i Brömsebro tok den danske dominansen i Norden slutt og Kristian IV måtte i større utstrekning rette seg etter Riksrådet.
Reiser
Kristian hadde stor tiltakslyst og dette gav seg blant anna utslag i mange reiser. Han var i Noreg mellom 25 og 30 gonger og er rekna å vera den av dei dansk-norske kongane som hadde mest interesse for Noreg. Dei fleste reisene gjekk til Oslofjordregionen, Båhuslen og Agder, og han grunnla Christianssand i 1641. Han var òg fire gonger i Bergen, den eine gongen i samband med ei reise langs heile den vestlege og nordlege norskekysten heilt til Kolahalvøya i 1599. Reisa vert gjort for å markera riksgrensa i nord, og var avgjerande for å verje det nordlege Noreg mot svensk ekspansjon på denne tida og halde Finnmark og Nord-Troms på dansk-norske hender. På dette toktet reiste han inkognito som Christian Frederiksen.
Byggherre og bygrunnleggjar
Sjølv om regjeringstida hans var prega av militære nederlag og økonomisk tilbakegang framstår Kristian IV som ein av dei fremste kongane i Danmark og Noregs historie. Det skuldast ikkje minst alle byane han grunnla: Christianshavn, Christianstad i Skåne og Christianopel i Blekinge, Glückstadt i Holstein, Christianssand og Konningsberg (Kongsberg) i Noreg. Kongsberg vart grunnlagt i 1624 etter at det var funne sylv der året før. Då Oslo brann, flytta han byen nærare Akershus festning. I 1624 fekk Oslo namnet Christiania. Byene er reist etter renessansetidas ideal kor gatene ligg vinkelrett mot kvarandre.
I København fekk han reist vakre bygningar som Børsen, Holmens kirke, Rosenborg slott, Regensen, Trinitatis kirke med Rundetårn, som skulle tene som observatorium, Nyboder, Proviantgården, Tøjhuset og Bryggerhuset. Han bygde og om Frederiksborg slott ved Hillerød til eit vakkert renessanseslott.
Kristian IV døydde den 28. februar 1648 på Rosenborg slott og vart gravlagd i Roskilde Domkyrkje først 18. november. . Han vart etterfylgd av sonen Fredrik III.
Ekteskap og born
Allereie før dronninga døydde i 1612 hadde kongen innleia eit forhold til Kristen Madsdatter, som han fekk eit barn med. Kort tid etter vart Karen Andersdatter kongen si nye elskarinne. Med henne fekk Kristian tre born.
Kongen fekk tolv born med Kirsten Munk, som han var gift med til venstre hand. Kongen og Kirsten sitt mangeårige og stormfulle forhold enda med at han skulda henne for utruskap og for å freiste å forgifta han, og han lét seg skilja frå henne. Etter 1629 levde Kristian saman med Vibeke Kruse, som han fekk to born med. Då Kristian døydde låg ho sjølv alvorleg sjuk i rommet ved sidan av. Corfitz Ulfeldt fekk henne eigenhendig kasta ut og ho døydde kort tid etter for så å bli gravlagd i ei umerka grav utanfor vollene.
Titlar
Af Guds Nåde Konge af Danmark og Norge, de Venders og Gothers, Hertug udi Slesvig, Holsten, Stormarn og Ditmarsken, Greve udi Oldenburg og Delmenhorst.
Harald III av Noreg
Harald III Hardråde (1015–25. september 1066) var norsk konge frå 1040. Han var son til småkongen Sigurd Syr og Åsta Gudbrandsdotter. Difor er han også kjend som Harald Sigurdsson.
Harald var halvbror til Olav den heilage (same mor) og truleg sonesons soneson til kong Harald Hårfagre. Etter slaget ved Stiklestad i 1030 måtte han flykta frå landet. Deretter slo han seg ned i Holmgard (dagens Novgorod) som gjest av kong Jaroslav.
Fyrst var Harald Hardråde konge saman med Magnus I Olavsson den gode. Frå 1047 var han einekonge. Han var konge til 1066 då han fall i slaget ved Stamford bru. Harald Hardråde vert rekna som grunnleggjar av Oslo by. Grunnlegginga skal ha skjedd om lag år 1050.
I kulturen
Jan Ove Ekeberg gav ut romanen ''Den siste vikingkongen. Djevelens rytter'' i 2018.
Péricles Chamusca
Péricles Chamusca er ein brasiliansk fotballspelar og -trenar.
Han har trenar Oita Trinita og Júbilo Iwata.
Joachim Nielsen
Joachim «Jokke» Nielsen var ein norsk musikar. Han var vokalist, gitarist, låtskrivar og frontfigur i den norske rockegruppa Jokke & Valentinerne, og var bror til teikneserieskaparen Christopher Nielsen og son av kunstnaren John David Nielsen.
Nielsen skipa Jokke & Valentinerne i 1982, og gruppa vart snøgt ei av dei mest populære gruppene i rockemiljøet i Oslo. I 1985 vart låtane «Spenn» og «Alt kan repareres» gjevne ut på ein samlekassett med nye norske band, og året etter gav Jokke & Valentinerne ut sitt fyrste album, Alt kan repareres.
Jokke levde på mange måtar opp til rockemyten. Tekstane hans handla mykje om fyll og alkohol, og ikkje sjeldan var Jokke sjølv i overkant påverka på sine eigne konsertar. Han skapte avisoverskrifter under utdelinga av Spellemannprisen i 1992 då han for albumet Frelst tok imot prisen i kategorien beste rockeartist, synleg ruspåverka.
På 90-talet tok «Jokke» i bruk hardare rusmiddel. I songtekstane sine skildra han strevet og fortvilinga i livet sitt med rusmiddelavhengnad. Han vart lagd inn på avrusingsklinikkar nokre gonger, for å freista slutta med heroin, noko han diverre ikkje klarte. «Jokke» Nielsen døydde av ein overdose i oktober 2000, berre 36 år gamal.
Ungarsk
Ungarsk er eit uralsk språk. I lag med mansisk og khantisk dannar det i følgje den dominerande klassifiseringa den ugriske språkgruppa. Ungarsk er ein fjern slektning av samisk og finsk, men det felles ordforrådet er svært lite.
Ungarsk blir snakka av 14-15 millionar menneske. I tillegg til dei 10 millionane som bur i Ungarn blir ungarsk snakka i alle nabostatane: I Romania, Slovakia, Ukraina, Serbia, Kroatia, Austerrike og Slovenia. På ungarsk heiter språket magyar.
Indre språkhistorie
Vi veit lite om ungarsk frå tida før ungararane kom til Europa. Ungararane budde på slettene nord for Svartehavet i lag med ulike tyrkiske stammar. Frå denne tida stammar mange tyrkiske lånord i ungarsk; t.d. Ungarn kjem frå eit tyrkisk stammenamn on-ogur 'ti piler'. På slutten av 800-talet flytta det ungarske ryttarfolket gjennom Donau-deltaet til det Karpatiske bassenget, til det området der Ungarn ligg i dag, og ungarsk kom under påverknad av tysk og dei sørslaviske språka.
Forskingshistorie
Det vitskaplege studiet av ungarsk starta med utforskinga av eit mogleg slektskap mellom ungarsk og finsk på 1600-talet. Ny fart fekk dette arbeidet etter Venus-passasjen, der Sajnovics og Anders Porsanger var i stand til å vise at samisk og ungarsk var i slekt. Det første professoratet i fennougristikk vart grunnlagt i Budapest i 1872.
Geografisk utbreiing
Ungarsk vert tala som morsmål i følgjande land:
Alfabet
Ungarsk er det einaste finskugriske språket som hadde eit eige alfabet i førkristen tid.
1338 Duponta
1338 Duponta er ein hovudbelteasteroide og går i bane innanfor asteroidefamilien Flora. Han blei oppdaga den 4. desember 1934 av Louis Boyer ifrå Observatoire astronomique d’Alger - Bouzaréah i Alger.
Ungarsk
Alfabet
Ungarsk har ein bortimot fonetisk ortografi: kvart fonem blir alltid skrive på same måten. Det ungarske alfabetet inneheld bokstavane frå a til z, som er modifisert på følgjande måte: I tillegg til bakre vokalar o, u, finst det også fremre vokalar ö, ü (som på tysk). Alle vokalar kan vere kort (utan aksent) eller lang (med aksent), for å få lang ö, ü bruker ungarsk dei karakteristiske dobbelt-aksentane ő, ű, som altså markerer lange vokalar. Ungarsk har fleire konsonantar enn det er konsonantsymbol i alfabetet, for å markere det bruker dei digrafar, som blir handsama som eigne symbol i alfabetiseringsrutiner. Resultatet er at det ungarske alfabetet ser slik ut:
Bokstavane blir uttalt som på tysk, med unntaka:
Konsonant + y markerer palatalisert konsonant, slik vi finn i trøndersk og nordnorsk. Ny, IPA [ɲ], og ty, IPA [c], er dei palataliserte variantane av n- ja t og dei blir uttalt som i trøndersk hainnhoinn og itj. Den stemte varianten av tj er, noko uventa gy, IPA [ɟ], (som i trøndersk laidda. Tidlegare vart ly, IPA [ʎ], uttalt som palatalisert l, men i moderne ungarsk blir han uttalt som j, IPA [j].
I ungarsk kan alle vokalane vere korte eller lange. Dei korte vokalane er umarkerte, dei lange blir markert med ein akutt aksent. Kort [ɛ] blir skrive e, og lang [eː] blir skrive é. Dei fremre runda vokalane ü og ö (IPA [y] og [ø] blir skrive med diaresis (trema), dei lange variantane blir skrive med dobbel akutt aksent (ű, IPA [yː] og ő, IPA [øː]). Korte og lange vokalar har omtrent same kvalitet, bortsett frå for e, IPA [ɛ], og a, IPA [ɒ], der dei lange variantane é, IPA [eː], og á, IPA [aː], er meir lukka (høgare) enn dei korte.
Fonologi
Hovudtrykket er alltid på første stavinga. I samansetjingar fell bitrykket på den første stavinga i dei ikkje-initiale stammane.
Ungarsk har vokalharmoni. Suffiks opptrer i to variantar, med fremre og bakre vokal, alt etter om stammen dei blir hekta på har fremre eller bakre vokalar.
Substantivmorfologi
I ungarsk har det utvikla seg ganske mange kasus, kor mange det er er litt avhengig av kva kriterium ein legg til grunn.
Lokalkasusa dannar eit 3 x 3 -system, jf. tabellen, som viser lokalkasusa for ház "hus".
Til skilnad frå nesten alle andre uralske språk har ungarsk eit system med bestemt artikkel, eller determinativ. Ubestemt determinativ, egy, blir brukt berre i eintal, egy tyder også (talet) 'ein', ubestemt fleirtal blir markert med fråvær av determinativ, som i norsk. Bestemt determinativ er a eller az, opphavleg eit pronomen 'den'. Forma a blir brukt framfor konsonant, az elles. Grammatikaliseringa av bestemtheit har ungarsk sannsynlegvis lånt frå indoeuropeiske språk.
Verbmorfologi
I ungarsk blir verb konjungert på to måtar, med eller utan bestemt objekt. Ungarsk har med andre ord objektkonjugasjon. Den bestemte konjugasjonen blir brukt når verbet er transitivt, og når objektet i setninga blir oppfatta som bestemt. Viss objektet til det transitive verbet er ubestemt, eller viss setninga inneheld eit intransitivt verb, blir den ubestemte konjugasjonen brukt. Ungarsk er eit såkalla pro-drop-språk, dvs. dei bruker personlege pronomen berre når dei vil framheve subjektet.
Setningsdøme:
Paradigmedøme lát = „å sjå“:
Ungarsk språkslektskap
Forskingsmiljøet er stort sett samd om at ungarsk er eit ugrisk språk i den uralske språkfamilien.
Alternative teoriar
Alle har ikkje alltid vore like overtydd om at ungarsk er eit uralsk språk, ein konkurrerande teori har vore å sjå ungarsk som eit tyrkisk språk. Denne teorien har vorte inspirert av sams grammatiske trekk, som vokalharmoni og agglutinerande morfologi. På den andre sida er dette språkdrag som vi finn att i dei fleste uralske språk, og i mange andre språk i det nordlege Eurasia. På bakgrunn av dette har det vore gjort forsøk på å slå saman uralske og tyrkiske språk i ein uralsk-altaisk språkfamilie, ja med alle språk frå indoeuropeisk til eskimo-aleutisk (jf. nostratiske språk-hypotesen. Problemet med alle dei alternative teoriane har vore vanskane med å finne nok felles arveord til å rekonstruere eit felles urspråk for dei moglege alternative urspråka. Det er dermed rett og slett konsensus i fagmiljøa om å sjå ungarsk som eit uralsk språk.
Nokre av dei gamle tyrkiske (lån)orda er knytt til kvegdrift, som var nytt for ungararane, t.d bika ‘okse’, ökör ‘okse, stut’, borjú ‘kalv’, ünő ‘kvige’, tinó ‘ungstut’, kos ‘bukk’, kecske ‘geit’, eller geiteprodukt, t.d. sajt "ost", túró "kvarg", gyapjú "ull". Også namna på dei nye kulturplantane vart lånt frå tyrkisk, t.d. árpa "bygg", borsó "ert", kender "hamp", alma "eple", körte "pære", gyümölcs "frukt", szőlő "drue".
Den tyrkiske påverknaden var så sterk at til og med eit par ord på kroppsdelar vart lånt, t.d. kar "arm", térd "kne", boka "okle", gyomor "mage", köldök "navle", szakáll "skjegg", også csipa ‘augepuss’. Vanlegvis blir ikkje slikt ordforråd lånt, så dette tyder på sterk påverknad.
Ungarsk sin status som uralsk språk kjem fram i det sentrale ordforrådet, t.d. (ordpara er ungarsk - finsk). él – elä(ä) "leve", kéz – käsi : käte- "hand", ki – ken "kven", kő – kivi "stein", lesz – lie(nee) "bli til noko", máj – maksa "lever", megy – men(nä) "dra", méz – mesi : mete- "honning", mi – me "vi", négy – neljä "fire", név – nimi "namn", nyel – niel(lä) "svelgje", szem – silmä "auge", szív - sydän "hjarte", ti – te "de", új – uusi "ny", vágy – vaatia "krevje", vaj – voi "smør", vas – vaski, vér – veri "blod", vés – veitsi "kniv", világ "verd" – valkea "kvit". Slektskapet kjem også fram i ord som er ulike i finsk og ungarsk, men der ulikskskapen er ei følgje av regelmessige lydendringar, t.d.: agy – aivo "hjerne", ágy – vuode "seng", éj – yö "natt", én – minä "eg", ének – ääni "lyd", év "år" – ikä "alder", had "hær" – kunta "lag, kommune", hal - kala "fisk", három – kolme "3", haszon "nytte" – kasvaa "vekse", hat – kuusi "6", juh – uuhi, kettő – kaksi "2", napa – anoppi "svigermor", ó "gammal" – aamu "morgon", ő – hän "han/ho", öl – syli "fang", öt – viisi "5", öv – vyö "belte", ősz – syksy "haust", (kasusendinga) -val – väki "gruppe", ?(ta)valy "i fjor" – vuosi "år", velő – ydin "kjerne".
Forskingshistorikk
Slektskapet mellom ungarsk, finsk og samisk vart slått fast relativt tidleg.
Rokade
Rokade (frå gammalfransk roc, italiensk rocco og opphavleg persisk rokh, 'tårn i sjakkspel') er eit spesialtrekk i sjakk. Spelaren flytter to brikker i eitt trekk, kongen og eitt av tårna. Rokade skal utførast ved først å ta opp kongen og flytte den to felt mot tårnet, og deretter flytte tårnet over kongen. Sjå diagramma til høgre.
Rokade er berre lov dersom desse vilkåra er oppfylt:
Rokaden er eit viktig trekk i opningsfasen av eit sjakkparti. Ein oppnår to fordelar: Kongen vert flytt til ein sikrare posisjon, og tårnet får ein meir aktiv posisjon på midten av brettet. I algebraisk sjakknotasjon vert kort rokade (på kongesida) notert som 0-0 og lang rokade (på dronningsida) som 0-0-0.
Uttrykket «rokade»
Rokade eller rokering vert òg bruka i daglegspråket, om ein situasjon der folk bytar posisjonar, oftast når politiske posisjonar blir byta om utan at nokon vert avsett.
Knox Coast
Historie
Kysten vart oppdaga i februar 1840 av U.S. Exploring Expedition (1838–42) under løytnant Charles Wilkes, og vart namngjeven av Wilkes etter løytnant Samuel R. Knox, USN, kaptein på USS «Flying Fish».
Olav II av Noreg
Olav II Haraldsson, også kalla Heilag-Olav, Olav den heilage, Sankt Olav og Olav Digre var konge av Noreg frå 1016 til 1028. Han vart gjord til helgen etter å ha vorte drepen under slaget på Stiklestad, og vart deretter rekna for å ha innført kristendommen i heile Noreg på ein varig måte. Helgenattributt for Sankt Olav er ei stridsøks.
Liv
Olav var fødd på Gvarv, og var son til Harald Grenske, ein norsk småkonge, og Åsta Gudbrandsdotter. Han vart gift i 1019 i Sarpsborg med Astrid Olofsdotter som var dotter til kong Olof Skötkonung i Sverige. Med henne fekk han dottera Ulvhild Olavsdatter, f. 1020 i Borg, d. i Saksen 24 mai 1071; g. m. Ordulf av Saksen (1020–1072). Med frilla Alvhild fekk han sonen Magnus (1024–1047), seinare kjend som Magnus den gode.
Død
Olav døydde i slaget på Stiklestad den 29. juli 1030, og som helgen vert han feira den 29. juli: Olsok eller «Olavsvaka». I Nidaros vart det i mellomalderen reist ei praktfull kyrkje til ære for Sankt Olav, og leivningane etter han plassert i kyrkja, som etter kvart vart kalla Nidarosdomen. I mellomalderen var Sankt Olav ein viktig helgen i heile Norden, og Nidaros ein valfartsstad for pilegrimar frå heile Norden og andre land.
Etter dei opplysningane Snorre Sturlason gjev i soga om Olav dei heilage, døyr kong Olav av hogg i halsen, magen og låret. Snorre hevder at Torstein Knarresmed fyrst hogg kongen i låret med ei stridsøks, og at kongen deretter la seg opp mot ein stein, kasta våpna frå seg og gav opp kampen. Så hogg Kalv Arnesson den forsvarslause kongen i halsen med eit sverd, og høvdingen Tore Hund stakk kongen med eit spyd opp under brynja og inn i magen. Framstillinga som Snorre gjev, samsvarer med mange av bileta frå mellomalderen av korleis kong Olav døydde, mellom anna med motivet på ein portal som er teke vare på frå den nedrivne Hemsedal stavkyrkje, som har som tema kong Olavs martyrium og status som kristusliknande helgen.
Framstillinga på stavkyrkjeportalen frå Hemsedal syner at den krafta og styrken som Sankt Olav vart tillagt som kristningshelgen har basis i den framgangsmåten som dei tre heidne krigarane fylgde då dei drap kongen under slaget på Stiklestad, kombinert med måten kongen oppførte seg på i denne samanhengen. Både i skildringa åt Snorre og i dei biletlege framstillingane frå mellomalderen, er drapet av kongen gjeve preg av eit heident kultdrap innanfor ei kristen mytisk ramme. Denne framstillinga av drapet av kongen som ei menneskeofring etter heidenske kultiske framgangsmåtar, danna i sin tid grunnlaget for at Sankt Olav (altså den døde og heilaggjorte, himmelske kongehelgenen) fekk ei mytologisk basert verknad i heidne samfunn, slik det går fram av at det heidne Trøndelag kunne leggjast under kristen kongemakt utan væpna kamp kort tid etter Sankt Olavs død og heilagkåring.
Det var altså fyrst etter at kong Olav døydde at han vart heilagkåra, og dermed klarte å kristne Noreg. Dette var sjølvsagt ikkje den brutale og maktsjuke krigarkongens eigen forteneste, men ei fylgje av at kyrkja og kongemakta fekk i stand ei soge om han og den særeigne måten han døydde på som kunne nyttast som ein hendig og verknadsfull reiskap i kristningsarbeidet. På bakgrunn av biletmaterialet frå mellomalderen er Snorres skildring av kong Olav og hans død soleis fyrst og fremst å sjå på som ei attgjeving av ei formfullendt helgenlegende som hadde til hensikt å fremje og konsolidere kristendommen og kristen konge- og kyrkjemakt i både heidne og kristne samfunn.
Bakgrunnsstoff
Ein kan lesa om Olav som konge og helgen i mellom anna Heimskringla, ei samling av norske kongesoger, av islendingen Snorre Sturlason. ISBN 82-521-4711-9
Magden
Magden er ein kommune i distriktet Rheinfelden i kantonen Aargau i Sveits. Kommunen har innbyggjarar  og eit areal på. Kommunesenteret ligg 325 meter over havet.
Han ligg 3 km sør for Rheinfelden. Det romerske namnet var Magdinium, og vatn frå mineralkjelda Magdalener vert i dag nytta av bryggeriet Feldschlösschen i Rheinfelden, som nyleg vart kjøpt opp av Carlsberg.
Kommunen ligg Fricktal. Han består av landsbyen Magden og grendene Igligerhof og Deschlikon.
Tomoyoshi Ikeya
Tomoyoshi Ikeya er ein japansk fotballspelar og -trenar.
Han har trenar Kashiwa Reysol og Roasso Kumamoto.
Den midtatlantiske ryggen
Den midtatlantiske ryggen er ei undersjøisk fjellkjede (midthavsrygg) som går midt gjennom heile Atlanterhavet, frå Nordishavet til Sørishavet.
Sons and Fascination/Sister Feelings Call
Sons and Fascination/Sister Feelings Call er det fjerde albumet til det skotske post-punk-bandet Simple Minds. Det kom ut i september 1981 og var det første som nådde eit større, internasjonalt publikum. Det inneheld singlane «The American», «Love Song» og «Sweat in Bullet».
Oversyn
Sons and Fascination og Sister Feelings Call var to separate album. Dei vart spelte inn under den same innspelinga og gjevne ut samstundes, og i somme tilfelle selt som ei dobbel LP-plate. Dei to utgjevingane er stundom kategorisert som eit dobbeltalbum, to single album eller eit singelalbum og ein EP. Den noverande CD-utgåva inneheld alle spora. Den originale CD-utgåva frå 1985 kom ut utan songane Sister Feelings Call, League of Nations og Sound in 70 Cities, sidan den maksimale lengda på ein CD på den tida ikkje var lang nok til å få med alle songane, og Virgin var ikkje villig til å gje det ut som ein dobbel-CD.
Innspeling
Innspelinga er den siste med den originale besetninga i bandet. Trommeslagaren Brian McGee slutta like etter innspelinga var over, og vart erstatta av Kenny Hyslop som deltidsmedlem for den komande turneen. Hyslop deltek i musikkvideoane til «Sweat in Bullet» og «Love Song».
Etter å ha avslutta kontrakten med Arista vart dette dei første innspelingane bandet gjorde for Virgin Records. Dei arbeidde med produsenten Steve Hillage, som var gitarist i progrockbandet Gong. Ein ting Hillage og Simple Minds hadde til felles var kjærleiken for krautrock. Dei tre førre albuma vart produserte av John Leckie.
Rytmeseksjonen var meir dominerande enn på tidlegare album. Dei var stundom på kant med dei andre instrumenta eller vokalen til Kerr (som på «The American» eller «Sweat in Bullet»).
Bandet spelte inn femte spor for albumet, men klarte ikkje å velje ut kva av dei som skulle med på albumet, så dei byrja å diskutere høvet om å lage eit dobbeltalbum. Under den hektiske innspelinga gjekk bandet tom for pengar og somme av songane vart uferdige. Jim Kerr sa seinare: «Når eg ser attende på det no så trur eg me prøvde på det umogelege. Me ønskte å spele inn eit dobbeltalbum på budsjettet til eit enkeltalbum. Men på den tida så hadde me så mange idear, og me tenkte dei alle var nyttige. Så me valde å spele inn alt saman og enda opp med eit einaste rot, eit regelrett mareritt». Dei ønskte ikkje å ta bort nokre av songane og valde dermed å gje ut albumet som ei avgrensa dobbelplate.
«The American» var den første songen som vart fullført under innspelingane og raskt gjeven ut på singel i mai 1981. Songen var inspirert av dei lyse fargane på ei utstilling av moderne, amerikansk kunst som Jim Kerr hadde vore på.
«Love Song» vart spelt inn og gjeven ut på singel ein månad før det då uferdige albumet kom ut. B-sida «This Earth That You Walk Upon» er ein instrumental som kom frå ein studiojam med Mick MacNeil. Etter singelen kom ut valde bandet å skrive ein tekst til songen og tok med ein ny vokalversjon på albumet.
«Boys from Brazil» er inspirert av romanen The Boys from Brazil, som Kerr har sagt i intervju. Linja «babies cannot manage crocodiles» er truleg inspirert av den logiske utsegna til Lewis Carroll: «All babies are illogical / Nobody is despised who can manage a crocodile / Illogical persons are despised».
Utgjeving
Som vinylplater er Sons and Fascination det fjerde Simple Minds-albumet med Sister Feelings Call som den femte. Eller som dobbeltalbum vert det rekna som det fjerde albumet deira. Begge to kom ut samstundes i 1981. Sons and Fascination var hovudplata og Sister Feelings Call kom med som ei bonusplate med dei første 10 000 eksemplara av den originale utgjevinga. Albumet nådde 11. plassen på UK Albums Chart, 31. plassen på den australske Kent Music Report-lista, sjuandeplassen på den newzealandske RIANZ-lista og fjerdeplassen på den svenske Sverigetopplistan. Sidan 1981 har albumet selt til gullplate i British Phonographic Industry.
Den kanadiske utgåva av Sons and Fascination (utvida til ti spor, seks av dei åtte frå den britiske og fire andre frå Sister Feelings Call, og dermed korta ned til fem spor på vinylutgåva og seks på kassettutgåva) hadde ei heilt anna rekkjefølgje på songane, og byrja med «Love Song».
Marco Aurélio
Marco Aurélio er ein brasiliansk fotballspelar og -trenar.
Han har trenar Kashiwa Reysol.
Sons and Fascination/Sister Feelings Call
Utgjeving
I 2012 gav Virgin Records ut plateboksen X5 med dei fem første albuma til bandet, som kvar kom med ekstraspor.
Singlar
«The American», «Love Song» og «Sweat in Bullet» kom ut på singlar. «The American» kom ut før albumet og vart den første singelen deira på den britiske singellista sidan «Life in a Day» i 1979, og nådde 59. plassen.
«Love Song» følgde og nådde 47. plassen i Storbritannia. «Love Song» vart den første internasjonale hitten deira. Han nådde topp 20 i Sverige og Australia og 46. plassen på kanadiske RPM-lista.
«Sweat in Bullet» vart remiksa for singelutgåva av Peter Walsh. Singelen nådde 52. plassen i Storbritannia, 47. plassen i New Zealand og 17. plassen i Sverige. Walsh produserte det neste albumet deira, New Gold Dream (81/82/83/84) i 1982.
Mottaking
I The Essential Rock Discography (2006) av Martin C. Strong vart Sons and Fascination/Sister Feelings Call vurdert særs positivt: «Simple Minds byrja å finne nisjen sin og brukte meir kunstferdige tendensar i ein meir konvensjonell og melodisk songstruktur.» Sounds rangerte albumet som det 18. beste i 1981. I 2007 rangerte Mojo albumet Sons and Fascination/Sister Feelings Call som eit av dei 80 beste albuma frå 1980-åra, medan avisa The Guardian valde ut plata som eit av «1000 album du må høyre før du døyr». Dei skreiv: «Før dei glei ned i episk pomp-rock-skrål, leverte Simple Minds særs romantisk, smart futuristisk synthpop. På Sons and Fascination gravde dei fram fascinerande, glitrande kunstrock, medan songar som 'Love Song' var så strålande skinande at du kunne tilgje dei framtida deira.»
Innhald
Sister Feelings Call
Den kanadiske versjonen av både Sons And Fascination og Sister Feelings Call hadde ei anna rekkjefølgje enn originalplata. .
Sister Feelings Call (Kanadisk versjon)
Langobardisk
Langobardisk er eit utdøydd vestgermansk språk. Det vart snakka av langobardane, dei tysktalande nybyggjarane i Italia på 500-talet. Frå 600-talet vart språket brukt mindre og mindre, men mykje tydar på at det kan ha vore i bruk heilt fram til rundt år 1000.
Språket er berre bevart i fragment, hovudsakleg som sitat av enkeltord i latinske tekstar. Ein del finst i latiniserte runeinnskrifter og i transkripsjonar påverka av gammalhøgtysk ortografi. Dette «langobardiske alfabetet» inneheld desse grafema:
der qu svarar til ein [kw]-lyd, ʒ er [s], z er [ts] og h er [h] i starten av ord og [x] andre stader.
Primærkjelder
Nokre av dei langobardiske primærkjeldene er:
Transkripsjon: arogisd. Arogisd/Arogist/Arogast var eit namn, truleg det til runeskrivaren.
Transkripsjon: alaguþleuba : dedun. "Alaguth (og) Leuba laga (den)", Alaguth og Leuba er to jentenamn, dedun, 'dei laga' som gammalhøgtysk tuon.
Transkripsjon: godahid unj[a] = "(Til) Godahi(l)d (med) glede(?)"
Transkripsjon: (k?)arsiboda segun = " Arsibodas signing(?)".
I 2005 offentleggjorde ei gruppe bulgarske forskarar si tolking av teksten: «Eg venter ikkje på æva, eg er æva»/«Eg ventar ikkje på tida, eg er Tida».
Conquistador
Conquistador (frå spansk 'erobrar') er eit uttrykk som vert nytta om soldatar, oppdagarar og eventyrarar som la store delar av Amerika og nokre øyar i Asia under spansk styre på 1600- og 1700-talet. Då Christofer Columbus oppdaga Den nye verda i 1492 gav det Spania eit forsprang i koloniseringa av Amerika. Conquistadorane nådde òg Aust-Asia på denne tida, der dei erobra øygruppa Filippinane og øya Guam.
Mange av conquistadorane var fattige adelege, hidalgoar, som såg fram til å vinna seg ein formue i den nye, rike verda over havet. Conquistadorane tok tidleg dei gullskattane dei kunne finna, og leita stadig etter meir. Det blei sendt ut fleire ekspedisjonar som leita etter dei gullrike sogebyane Cibola i Nord- og El Dorado i Sør-Amerika, men dei fann anten ingen ting eller mindre enn dei hadde håpa.
Erobring
Omgrepet conquistadores blei nytta mellom anna fordi desse første amerikanske koloniherrane følte eit slektskap med reconquistaen, den kristne kampen for å ta herredømet over den iberiske halvøya tilbake frå dei muslimske maurarane. Til minne om denne historiske kampen heilaga dei òg namnet Santiago Matamoros (den heilage maurar-dreparen Jakob) før dei gjekk til krig mot dei heidenske indianarane. Namnet Santiago blei òg gjeve til ei rekkje av byane conquistadorane grunnla.
Framrykking
Den første spanske erobringa i Amerika var øya Hispaniola. Frå denne tok Juan Ponce de LeónPuerto Rico medan Diego Velasquez tok makta over Cuba. Den første europeiske busetjinga på fastlandet var Darién i Panama, grunnlagd av Vasco Nuñez de Balboa i 1512.
Conquistadoren med størst suksess var likevel Hernán Cortés, som på dei to åra 1520-1521, saman med indianske allierte, velta aztekarriket og i staden grunnla Nyspania i området som seinare skulle bli Mexico. Francisco Pizarro utførte ei tilsvarande erobring over Inkariket i dagens Peru.
Mishandling
Erobringa av Amerika gjekk ikkje fredeleg for seg, og mange av dei opphavlege innbyggjarane blei hardt handsama av conquistadorane. Dei blei drepne, gjorde til slavar eller misbrukt på anna vis. Nokre spanjolar, som Bartolomé de Las Casas, protesterte mot desse handlingane. I 1542 vedtok ein lovar for koloniane som skulle verna urfolka. Las Casas si skildring av korleis Vest-India blei øydelagd, Brevísima relación de la destrucción de las Indias, kom ut ti år seinare, og blei brukt av andre europeiske kolonimakter til å kritisera den spanske koloniseringa. Dette er blitt kalla «Den svarte legenda», ettersom ho gjev Spania meir skuld enn andre, like grusomme kolonimakter.
Oversyn over conquistadorar
Liste over conquistadorar, kvar og kva tid dei var aktive.
Vigrid
Vigrid (norrønt Vigriðr) er namnet på vollen der den siste striden skal stå under Ragnarok i norrøn mytologi.
Mumpf
Mumpf er ein kommune i distriktet Rheinfelden i kantonen Aargau i Sveits. Kommunen har innbyggjarar  og eit areal på. Kommunesenteret ligg 287 meter over havet.
Bamble prosti
Bamble prosti er eit tenestedistrikt i Agder og Telemark bispedømme i Den norske kyrkja. Prosten har sete i Kragerø. I geografisk utstrekking svarar prostiet til kommunane Bamble, Drangedal og Kragerø.
Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eit eller fleire sokn. Fram til 2004 var prestetenesta lokalt organisert i prestegjeld.
Lars Christensen Kyst
Lars Christensen Kyst er den delen av kysten av Antarktis som ligg mellom Murray Monolith, ved 66° 54' E, og fronten av Amery isbrem ved 71° 00' E. Kysten (i lag med Amery isfront ved Murray Monolith) vart oppdaga og segla langs av norske kvalfangarar som arbeidde for Lars Christensen frå Sandefjord. Kysten er kalla opp etter han. Christensen deltok personleg i noko av utforskinga som vart gjoart i Antarktis av selskapet hans i 1926-1937. Utforking og kartlegging av den sørvestlege (indre) sida av Amery isbrem vart utført av australske ekspedisjonar i 1950-åra.
Vassdalseggi
Vassdalseggi er eit fjell som ligg på grensa mellom kommunane Suldal i Rogaland og Vinje i Vestfold og Telemark.
Med ei høgd på 1658 meter over havet er Vassdalseggi det høgaste fjellet i Rogaland fylke og det 965. høgaste fjellet i Noreg med ein primærfaktor på minst 50 meter.
Bulweria
Bulweria er ei biologisk slekt av sjøfuglar i stormfuglfamilien Procellariidae. Slekta har namn etter den engelske naturhistorikaren James Bulwer. Slekta har berre to nolevande artar, spisshalepetrell og arabarpetrell. Ein tredje art, Bulweria bifax, døydde ut tidleg på 1500-talet; han er kjent frå skjelettrestar.
Filmen American Beauty
Handling
Filmen startar med å introdusere ein av hovudpersonane, Lester Burnham (Kevin Spacey), ein kynisk 42 år gammal mann som er midt i ei midtlivskrise: «Lite veit eg at eg kjem til å døy innan eitt år, men på ein måte er eg allereie død», som han seier det sjølv. Kona hans, Carolyn (Anette Bening), er ein utbrent eigedomsmeklar som i løynd hatar sin eigen jobb. Dotter deira, Jane (Thora Birch), er ei «typisk tenåringsjente» som har eit stort ønske om å få brystimplantat fordi ho trur at gutane vil finne henne uimotståeleg. Dette er ikkje motivert av eit ønske om at gutane skal tru at ho er jenta dei kan få, men heller å få dei til å bli misunnelege og innsjå at ho er jenta dei ikkje kan få.
Verken Lester eller Carolyn er lykkelege i ekteskapet sitt, dei kranglar konstant og dei skuldar kvarandre for at dei er ulykkelege.
Carolyn tar med seg Lester for å sjå på dottera når ho skal cheerleade for eit lag, for å muntre ho opp. Sjølv om Jane viser avsky for dette og seier til venninna si: «Har dei ikkje sine eigne liv å bry seg om?». Når Lester legg merke til venninna til Jane, Angela Hayes (Mena Suvari), ei vakker, såkalla «seksuelt aktiv» jente som drøymer om å bli modell, fører dette til at han blir forelska i Angela med ein gong. Jane merkar sjølvsagt dette og blir flau på Angelas vegne.
Lester finn dimed ein motivasjon for å forandre seg til det betre. Ho byrjar også å gjere ting som å tjuvlytte når Angela er på besøk. Jane synest dette berre er flaut, men Angela synes han er søt og ho seier at ho «totalt ville pula han viss han hadde byrja å trene». Lester høyrer dette og byrjar å trene.
I mellomtida blir sjåaren introdusert for ein annan familie, Fittsfamilien, som blir deira nye naboar. Denne familien består av ein konservativ far, Oberst Frank Fitts (Chris Cooper), ei fråverande mor, Barbara (Allison Janney), og sonen deira, Ricky, er tidlegare narkoman. Jane byrjar å legge merke til Ricky og at han filmar kvar enn han går. I byrjinga synes ho berre at han er rar, men ho byrjar å bli smigra når Ricky filmar henne gjennom soveromsvindauget sitt.
Lester byrjar å gjere mange ting for å halde seg ung: Han kjøper seg ein knallraud bil, og byrjar å kjøpe hasj av Ricky. Ricky kjem til gjengjeld med mange visdomsord til Lester: «Undervurder ikkje krafta til fornektinga». Ricky blir også ein slags mentor for Lester. Frank blir paranoid og mistenkjer at Ricky har eit homoseksuelt forhold med Lester.
Ein spesielt travel dag byrjar Carolyn eit utruskapsforhold med rivalen i eigedomsbransjen, Buddy Kane (Peter Gallagher), fordi Carolyn er irritert på grunn av Lesters nye åtferd. Buddy tar henne med på middag og viser henne gleda i å gå på ei skytebane for å fjerne stress. Lester får sparken frå kontorjobben sin (noko han i røynda er glad for, sia han hata jobben sin uansett): han blir kalla inn for ein samtale med sjefen sin og oppfører seg rappkjefta mot han, for så å presse han for ein stor sum pengar. I staden for kontorjobb byrjar han på ein snøggmatrestaurant, «ein jobb med så lite ansvar som mogleg», noko som gjer Carolyn sint fordi ho da er nøydd til å betale nesten alle rekningane i huset. Ricky og Jane blir kjærastar og Ricky viser henne det venaste han nokon gong har sett: eit filmopptak av ein plastikkpose som rører på seg i vinden. Ricky fortel at han synest Jane er ven, og Jane sluttar vere så oppteken av utsjånaden sin når ho då skjønar at nokon synes at ho er ven.
Carolyn og elskaren hennar blir tatt på fersk gjerning i når dei bestillar mat på ein restaurant, som tilfeldigvis er den same som Lester jobbar på. Lester tar dette veldig roleg. Buddy forlet Carolyn når han innser at ho har ein mann, og Carolyn blir sint på Lester og køyrer heimover med ein pistol og eitt formål: å konfrontere Lester fordi han (etter hennar meining) har øydelagt livet hennar. Lester ringjer Ricky og seier at han har «bruk for» narkotika. Frank ransakar Ricky sitt rom fordi han ikkje trur at Ricky har slutta med narkotika. Der finn han mange videoar som Ricky har filma av Lester. Deretter ser han ut av vindauget og ser noko som tilsynelatande er Ricky som har oralsex med Lester i Lester si garasje. (I røynda er det Ricky som gjev ein pose med narkotika til Lester). Ricky kjem attende, og Frank bankar han opp og tvingar han til å seie sanninga: om han er homofil eller ikkje. Ricky bruker denne moglegheita til å sleppe unna den misbrukande far sin og «innrømmer» at han er homo.
Angela kjem på besøk og hamnar i ein krangel med både Ricky og Jane, noko som resulterer i at Angela skjenner ut begge to og kallar dei for «raringar» før ho stikk av. I same augneblinken kjem Frank bort til Lesters garasje, der Lester står, og set i gang med å kysse han, før Lester raskt avbryt og roleg fortel Frank at han har misforstått. Frank forlet då huset gråtande med hjartesorg.
Lester finn så Angela gråtande. Han spør Angela om ho vil ha sex med han, og ho svarar ja. Lester stoggar derimot forsøket sitt på å forføre henne når ho innrømmer at ho er møy: han seier at han ikkje har samvit til å ta møydommen hennar. I staden inviterer han Angela inn på kjøkenet der dei tar noko å drikke og ete. Angela spør Lester om han er lykkeleg. Han svarar ja og innser at han er blitt mykje mindre kynisk. Angela går på badet. Lester kikar på eit familiebilde frå den tida alle var lykkelege og smiler. I same stund blir det retta ein pistol mot hovudet hans, og sjåaren høyrer eit pistolskot, men ser ikkje kven som skaut.
Filmen blir avslutta med forteljarstemma til Lester som seier at livet passerer i revy. Sjåaren ser augneblinken då skotet vart avfyrt frå fleire personar sitt perspektiv. Ein finn dermed ut at det var Frank og ikkje Carolyn som avfyrte pistolen.
Musikk
Mykje av filmmusikken vart komponert av Thomas Newman, som vart nominert til ein Academy Award. Elles inneheld filmen songar av artistar som til dømes Bobby Darin, The Who, Free, Eels, The Guess Who, The Folk Implosion, Gomez, og Bob Dylan, i tillegg til ein cover-versjon av The Beatles-songen «Because» framført av Elliott Smith.
Milton Mendes
Milton Mendes er ein brasiliansk fotballspelar og -trenar.
Han har trenar Kashiwa Reysol.
Trikhonídasjøen
Trikhonídasjøen (gresk Λίμνη Τριχωνίδας, Límni Trikhonídas) er den største naturlege innsjøen i Hellas. Han vert òg kalla Trihonida eller Trichonida, eldre former: Trihonis, Trikhonis og Trichonis. Han ligg i den austlege delen av periferieininga Etoloakarnanía, aust for Agrínio, sør for Evrytanía og nordvest for Návpaktos. Han har eit areal på 98,6 km² med ei lengd på 19 km og eit djup på opp til 58 meter. Innsjøen dekte tidlegare sentrale område av prefekturet òg, som i dag er ei slette. For ein million år sidan skrumpa innsjøen inn.
Ved breidda av innsjøen ligg vakre skogar med platanlønn, furu og andre tre. I tillegg finn ein jordbruksområde, om lag 200 fugleartar og fleire landsbyar. Ein av desse landsbyane er Myrtiá.
Paulo Emilio
Paulo Emilio var ein brasiliansk fotballspelar og -trenar.
Tove Nilsen
Tove Nilsen i Oslo) er ein norsk forfattar og litteraturkritikar.
Ho debuterte i 1974 med romanen Aldri la dem kle deg forsvarsløst naken. Tove Nilsen har fått både Riksmålsforbundets litteraturpris, i 1993, og Språklig samlings litteraturpris, i 1983.
Vegglifjell
Vegglifjell er eit fjellområde som ligg nordvest for Veggli i Numedal og nord for Rivsfjell. Området ligg på grensa mellom Rollag og Nore og Uvdal kommune i Viken og Tinn kommune i Vestfold og Telemark. Fjellområdet strekkjer seg mot nordvest og går over i området rundt Imingfjellet og vidare mot Hardangervidda.
Den høgaste toppen er Skirveggen (1381 moh.).
Estosadok
Estosadok, stundom stava Esto-Sadok eller Estosadoc (Э́стосадо́к/Э́сто-Садо́к, Eesti Aiake, tyder 'estisk hage') er ein landsby i Adler-distriktet i Sotsji i Krasnodar kraj i Russland. Landsbyen ligg med Mzymta-elva ovanfor Krasnaja Poljana.
Busettinga vart grunnlagt i 1886 av trettiseks estiske familiar som kom til staden 21. august 1886 for å busette landområde som tidlegare høyrde til sadz-folket. Folketalet i Estosadok er omtrent 400. Ein liten del av befolkninga i Estosadok snakkar framleis estisk.
Restane av eit tjerkessisk fort og eit hus til minne om den estiske forfattaren Anton Tammsaare ligg i landsbyen. Like ovanfor landsbyen finst skianlegget Alpika-Service.
1339 Désagneauxa
1339 Désagneauxa er ein hovudbelteasteroide og går i bane innanfor asteroidefamilien Eos. Han blei oppdaga den 4. desember 1934 av Louis Boyer ifrå Observatoire astronomique d’Alger - Bouzaréah i Alger.
Vestlandsnytt
Vestlandsnytt er ei lokalavis i Møre og Romsdal, hovudsakleg for kommunane Herøy og Sande. Avisa kjem vanlegvis ut to gongar i veka (tysdag og fredag). Avisa vart skipa av Olav Aurvoll i 1935. På midten av 1950-talet tok Frantz G. Frantzen over som eigar og drivar, ei rolle Fred Frantzen vidareførte etter faren sin bortgang tidleg på 70-talet.
Vestlandsnytt vert eigd og drive av Vestlandsnytt AS som i 2017 vart kjøpt opp av Sunnmørsposten. Ansvarleg redaktør er Endre Vorren.
Dataspelutgjevar
Ein dataspelutgjevar er eit føretak som publiserer dataspel som anten er utvikla internt hjå føretaket eller har vorte utvikla av ein dataspelutviklar.
I likskap med bokutgjevarar og utgjevarar av DVD-filmar står spelutgjevarar til ansvar for tilverking og marknadsføring av produktet, inkludert marknadsundersøking og alle former for reklame. Dei gjev ofte økonomisk stønad til utviklinga av spelet, av og til ved å gjeva pengar til ein dataspelutviklar, eller ved å gjeva pengar til ei intern gruppe med utviklarar kalla for eit studio. Dei store spelutgjevarane distribuerer også spela dei publiserer, medan nokre mindre utgjevarar ofte hyrer føretak som distribuerer for å distribuera spela dei publiserer.
Obermumpf
Kommunen ligg i Fricktal. Han består av gatelandsbyen Obermumpf.
Pisanello
Antonio di Pucci Pisano, betre kjend som Pisanello var ein italiensk målar og medaljegravør under ungrenessansen. Kunstsynet hans var prega av både seingotikk og gryande renessanse. Særleg med sine portrettmedaljar vart han ein pioner i renessansen i Nord-Italia.
Liv og gjerning
Pisano var fødd i Pisa og elev av Gentile da Fabriano. Arbeida til Pisanello verk viser ei nøyaktig og detaljert attgjeving av røyndomen. Helgenen Eustachius sitt syn er eit framifrå døme på Pisanellos naturalisme, hans måte å gjengi riddarskapen og hans beundring for naturen. Dei fleste av Pisanellos mange freskar har vorte øydelagde. Berre to av dei er bevart, begge desse er i kyrkjer i Verona; Maria får bodskapen i San Fermo og Helgenen Georg og prinsessa i Sant'Anastasia-kyrkja.
Ved sidan av talrike måleri av helgen-legender var Pisanello kjend for sine måleri av dyr. Desse bileta utmerka seg ved det naturtru uttrykket. Men særleg ry fekk han, då han som ein av dei fyrste, modellerte medaljongar med portrett som deretter vart støypt i metall. Frå kring 1435 arbeidde han ein del med den kunstforma. Ein medalje frå 1438 som syner den bysantinske keisaren Johannes VIII Palaiologos er døme på kor langt han nådde på det feltet.
Pisanello arbeidde i både Verona, Venezia, Pavia, Roma, Ferrara, Rimini, Milano, Mantova og Napoli. Codex Vallardi er eit samleverk frå den tid som viser Pisanellos teikningar og modellar. Kring 1425 stod elles Pisanello for den fyrste aktstudien av ein kvinnekropp i nyare kunstsoge.
Puglia
Puglia (latin Apulia) er ein region søraust i Italia. Hovudstaden er Bari. Det grensar til Adriahavet i aust, Det joniske havet i søraust og Otrantosundet og Tarantobukta i sør. Den sørlege delen av regionen består av Salento, halvøya som utgjer den høge helen på den italienske «støvelen». Regionen har eit areal på 19 345 km² og har om lag 4 millionar innbyggjarar. Av andre regionar grenser Puglia til Molise i nord, Campania i vest og Basilicata i sørvest. På andre sida av havet ligg Hellas og Albania. Regionen strekkjer seg nord til Gargano, og var åstad for dei siste stadia i den andre punarkrigen.
Geografi
Puglia består stort sett av sletter, men den låge kysten er broten av den fjellkledde Garganohalvøya i nord, og det er òg fjell i nordlege, sentrale område av regionen.